《次韵奉酬参议林郎中见贻之作》
宋代·喻良能

紫宸畴昔幸同朝，去国俄惊数舍遥。
轻细难沾时服赐，氤氲正想御香飘。
年加赖有板衣戏，心静真同桂隐招。
龙瑞此时探禹穴，天津何日渡京桥。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。